De proprietatibus rerum

Bartholomaeus Anglicus' De proprietatibus rerum fra 1491.
De proprietatibus rerum (latin for «om tingenes egenskaper») er en encyklopedi skrevet av den engelske fransiskanermunken Bartholomeus Anglicus. Verket ble skrevet mens han underviste i Magdeburg i Tyskland, og antas å ha vært ferdig mellom 1242 og 1247, og i alle fall innen 1260. 

En trykt versjon av verket, en inkunabel fra 1483, regnes for å være den eldste trykte bok hvor Norge er omtalt.NRK: «Ikke eldst likevel», publisert 2007-02-08, hentet 2007-02-10 

Innhold

Verket dekker alle de vitenskaper man hadde på Bartholomeus' tid, inkludert teologi, filosofi, medisin, astronomi, kronologi, zoologi, botanikk, geografi og mineralogi. Det var ment som et instruktivt verk for hans medbrødre i fransiskanerordenen, da det var forventet at disse fikk en bred utdanning samtidig som de ikke hadde mulighet til å studere alle områder individuelt. 

Det består av nitten bøker:

BokLatinsk tittelOversatt tittelInnhold1De deoOm GudTeologi2De angelisOm engleneTeologi, angelologi3De animaOm sjelenTeologi, filosofi4De elementisOm elementeneOm de fire elementer og kroppsvæskene5De hominis corporeOm menneskets kroppOm lemmene og organene6De etate hominisOm menneskets tilstanderMenneskets aldre, bibelske kategorier av menn og kvinner7De infirmitatibusOm sykdomMedisin8De mundo et celoOm himmelen og jordenOm jordens materie, himmelsfærene, dyrekretsen, planetenes, solens og månens bevegelser9De temporibusOm tidenKronologi, om inndelingen av året og årstidene10De materia et formaOm materie og formElementet ild, materia prima11De aereOm luftenElementet luft; vind, skyer, regn, snø, lyn12De avibusOm fuglerFuglers egenskaper, beskrivelse av de 38 dyr som lever i luften13De aquaOm vannetElementet vann; kilder og elver, innsjøer, bibelske elver og sjøer, havet14De montibusOm fjelleneFjell i verden og bibelske fjell15De regionibusOm regioneneGeografi, om verdens regioner16De lapidibusOm steineneStein og metall17De herbis plantisOm urter og planterMedisinske planter18De animalibusOm dyreneZoologi19De accidentalibusOm akksidenseneSansene og sanseinntrykk, vekt og mål, væsker

 Resepsjon 

Encyklopedien ble benyttet gjennom flere århundrer. Dette belegges første hgang hos predikanten Berthold av Regensburg, som virket i Magdeburg sannsynligvis i 1230-årene og var en disippel av Bartholomeus Anglicus. I 1372 ble den oversatt til fransk av augustineren Jean Corbichon på oppdrag av kong Karl V. I 1398 utkom en utgave på engelsk oversatt av John Trevisa, og på spansk i 1494 oversatt av Vicente de Burgos, på nederlandsk i 1485 og en engelsk i 1582. Verker som gjengav deler av De proprietatibus rerum var for eksempel Compendium theologicae veritatis av Hugo Ripelin av Strassburg, Buch der Natur av Konrad av Megenberg og Buch von der natur und eygenschafft der dingk av cistercienseren Michael Baumann.

Mange litterære verker, blant annet av Dante og Shakespeare, benyttet De proprietatibus rerum som kilde.Georg Steer: Bartholomäus Anglicus. I: Burghart Wachinger o. a. (utg.): Die deutsche Literatur des Mittelalters. Verfasserlexikon. 2., völlig neu bearbeitete Auflage, Band 1: ‚A solis ortus cardine‘ – Colmarer Dominikanerchronist. de Gruyter, Berlin/ New York 1978, Spalte 616 f.

Referanser

Kategori:Oppslagsverk
Kategori:Bøker fra 1247
Kategori:Inkunabler fra 1483
Kategori:Inkunabler